section_heading: Rugby league i rugby union
paragraph_text: U obje vrste rugbyja, rugby unionu i rugby leagueu, samo nasilna, opasna igra i profesionalni prekršaji ili njihovo učestalo namjerno ili nenamjerno ponavljanje (sin binning) vodi do kazne uručene od strane suca, što za posljedicu ima provođenje deset minuta izvan igre. Tijekom tih deset minuta momčad kažnjenoga igrača igra s igračem manje. Sudac kaznu pokazuje žutim kartonom pokazanim igraču, osim u australskoj rugby league. Prije kažnjavanja, sudac će najčešće opomenuti kapetana momčadi čiji igrač uporno radi prekršaje da pri sljedećem prekršaju suigrač ide van iz igre na deset minuta. Kod najozbiljnijih i namjernih prekršaja sudac može izbaciti igrača iz igre do kraja utakmice bez mogućnosti zamjene i tako smanjiti broj igrača momčadi čiji je igrač isključen.